
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŽEMĖS SKLYPO, ESANČIO KĘSTUČIO G. 4, ŠAKIŲ M., (KADASTRINIS NR. 8486/0013:0054 ŠAKIŲ M. K. V.) ŽEMĖS NAUDOJIMO BŪDO PAPILDYMO 

2024 m. gruodžio     d. Nr. AT-
Šakiai


Vadovaudamasis Lietuvos Respublikos vietos savivaldos įstatymo 27 straipsnio 4 dalimi, Lietuvos Respublikos teritorijų planavimo įstatymo 20 straipsnio 2 dalies 2 punktu, Pagrindinės žemės naudojimo paskirties ir būdo nustatymo, keitimo tvarkos ir sąlygų aprašu, patvirtintu Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl pagrindinės žemės naudojimo paskirties ir būdo nustatymo, keitimo tvarkos ir sąlygų aprašo patvirtinimo“, Šakių rajono savivaldybės mero 2024 m. sausio 26 d. potvarkiu Nr. MT-29 ,,Dėl įgaliojimo suteikimo administracijos direktoriui“, Šakių miesto su priemiesčiais bendruoju planu su GIS sistema, patvirtintu Šakių rajono savivaldybės tarybos 2017 m. liepos 28 d. sprendimu Nr. T-230 „Dėl rajono savivaldybės tarybos 2013 m. kovo 28 d. sprendimo Nr.T-106 „Dėl Šakių miesto su priemiesčiais bendrojo plano su GIS sistema tvirtinimo“ papildymo“, atsižvelgiant į prašymą, gautą 2024 m. lapkričio 25 d., reg. Nr. P-2040, bei pasibaigusį prašymo viešinimo laikotarpį Šakių rajono savivaldybės interneto svetainėje www.sakiai.lt ir Topografijos, inžinerinės infrastruktūros, teritorijų planavimo ir statybos elektroninių vartų informacinėje sistemoje TPS „Vartai“ (www.planuojustatau.lt), per kurį pastabų ir pasiūlymų Lietuvos Respublikos teritorijų planavimo dokumentų rengimo informacinėje sistemoje iš visuomenės nebuvo gauta: 
1. P a p i l d a u kitos paskirties 0,1021 ha ploto, daugiabučių gyvenamųjų pastatų ir bendrabučių teritorijos naudojimo būdo žemės sklypo (kadastrinis Nr. 8486/0013:0054 Šakių m. k. v.), esančio Kęstučio g. 4, Šakių m., duomenis – komercinės paskirties objektų teritorijų naudojimo būdu. 
2. P a ž y m i u, kad šis įsakymas yra skelbiamas Topografijos, inžinerinės infrastruktūros, teritorijų planavimo ir statybos elektroninių vartų informacinėje sistemoje TPS „Vartai“ (www.planuojustatau.lt) ir Šakių rajono savivaldybės interneto svetainėje (www.sakiai.lt). Per 10 darbo dienų žemės sklypo valdytojas Nekilnojamojo turto kadastro ir Nekilnojamojo turto registro tvarkytojui pateikia prašymą Valstybės įmonės Registrų centrui dėl nurodyto žemės sklypo naudojimo būdo papildymo. 
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

